ผมกับแฟนผมมีอะไรกันวันที่ 1 แต่รอบเดือนของเธอจะมาช่วงวันที่ 5-6 สม่ำเสมอผมได้ป้องกันโดยการใช้ยาคุมฉุกเฉินไปแล้ว แต่ผมอยากจะสอบถามว่า เดือนก่อนที่จะมีเพศสัมพันธ์ เธอมีประจำเดือนสองรอบ ผมเลยนับหน้า 7 หลัง 7 ไม่ได้ครับ อยากจะสอบถามว่าโอกาสตั้งครรภ์มีสูงมั้ยครับ
สวัสดีค่ะ การมีประจำเดือนมา 2 รอบต่อเดือนนั้น จัดว่าผิดปกติค่ะ ในกรณีนี้จะเรียกว่ามีเลือดออกผิดปกติทางช่องคลอด ซึ่งอาจเกิดได้จาก-ผลข้างเคียงจากการใช้ยาคุมกำเนิด โดยเฉพาะการใช้ยาคุมกำเนิดฉุกเฉินหลังมีเพศสัมพันธ์ที่จะทำให้มีผลข้างเคียงเรื่องเลือดออกผิดปกติทางช่องคลอดและประจำเดือนคลาดเคลื่อนได้-ภาวะแทรกซ้อนจากการตั้งครรภ์เช่นแท้ง ท้องนอกมดลูก-มีการติดเชื้อในช่องคลอด ปากมดลูก หรือมดลูก-มีติ่งเนื้อที่ปากมดลูก-มีเนื้องอกมดลูก-มีการอักเสบของอวัยวะในอุ้งเชิงกราน-มีโรคติดต่อทางเพศสัมพันธ์เช่นหนองในแท้ หนองในเทียมการมีเลือดออกผิดปกติทางช่องคลอดควรไปพบสูตินรีแพทย์เพื่อหาสาเหตุค่ะ ไม่ได้เป็นภาวะที่บ่งบอกว่าจะทำให้ตั้งครรภ์ได้มากน้อยเพียงใดแนะนำการคุมกำเนิดด้วยการใช้ถุงยางอนามัย กินยาคุมแบบรายเดือน ฉีดยาคุม ฝังยาคุม ไม่ควรใช้วิธีนับวันปลอดภัย เพราะมีโอกาสคลาดเคลื่อนได้สูง ยิ่งในกรณีนี้มีเลือดออกผิดปกติก็จะยิ่งนับได้ยากว่าตอนไหนเป็นประจำเดือนกันแน่ และไม่ควรใช้ยาคุมกำเนิดฉุกเฉินถ้าไม่จำเป็นเพราะมีผลข้างเคียงมากและประสิทธิภาพต่ำ